กาฬโรคแอฟริกา ภัยร้ายม้าผู้ดี
โรคระบาดกาฬโรคแอฟริกาในม้า หรือ African Horse Sickness (AHS) ทำเอาคนไทยตกอกตกใจไปทั่ว เพราะในช่วงเวลาเพียงไม่กี่วัน ทำให้ม้าแข่งป่วยตายไปเป็นร้อยตัวจนหลายคนคิดไปว่าจะนำเชื้อร้ายมาสู่คน ผสมปนเปกับโควิด-19 ที่กำลังระบาดไปทั่วโลกโรคนี้ร้ายแรงแค่ไหน จะทำให้คน สัตว์ป่า สัตว์เลี้ยง ติดเชื้อตายตามไปด้วยหรือไม่???งานวิจัยจากต่างประเทศเมื่อนำมาเปรียบเทียบกับสิ่งที่เกิดขึ้นในบ้านเรา ผศ.น.สพ.ดร.คงศักดิ์ เที่ยงธรรม คณบดีคณะสัตวแพทยศาสตร์ มหาวิทยาลัยเกษตรศาสตร์ (มก.) อธิบายว่า แม้โรคนี้จะสามารถเกิดขึ้นกับสัตว์ได้หลายชนิด ทั้งม้า ล่อ ลา ได้แต่ไม่น่าจะมีปัญหามากนักยกเว้นเพียงม้าแข่ง ม้าเลี้ยง เท่านั้นที่จะมีปัญหาเจ็บป่วยและตายได้เพราะลา ล่อ มักจะถูกเลี้ยงแบบตามมีตามเกิด เลยมีภูมิคุ้มกันการระบาดครั้งนี้ คณะสัตวแพทยศาสตร์ มก.ได้จัดบุคลากรและ เจ้าหน้าที่ร่วมกับกรมปศุสัตว์ลงพื้นที่ไปตรวจสอบช่วยเหลือรักษาม้าที่ป่วย พร้อมกับส่งตัวอย่างเชื้อไปตรวจวินิจฉัยที่ห้องปฏิบัติการประเทศอังกฤษ ล่าสุดได้รับผลยืนยันตรงกับสถาบันสุขภาพสัตว์แห่งชาติ กรมปศุสัตว์ ที่พบว่า ติดเชื้อไวรัสกาฬโรคแอฟริกา สายพันธุ์ sero-type 1 ก่อนจะตาย อาการของม้าป่วยสังเกตได้จากมีอาการซึม ไม่กินอาหาร ตาแดง มีไข้สูง หอบ หายใจลำบาก กระวนกระวาย หลังแสดงอาการจะตายภายใน 1 สัปดาห์ ในอัตรา 70-95% ของม้าที่ติดเชื้อสำหรับการควบคุมโรค ผศ.น.สพ.ดร.คงศักดิ์ บอกว่า ขณะนี้เรามีข้อมูลตัวการแพร่เชื้อมาจากการนำเข้าม้าลายที่มีเชื้ออยู่ในตัว แต่ไม่แสดงอาการป่วย ขณะนี้มีการควบคุมให้อยู่ในพื้นที่ปิดไม่ให้แมลงมาดูดเลือดไปแพร่เชื้อเป็นที่เรียบร้อยแล้วขั้นต่อมาจะต้องรณรงค์ให้เจ้าของฟาร์มทั้งหลายช่วยกันกำจัดแมลงดูดเลือด และให้ดูแลม้าบริสุทธิ์ หรือม้าผู้ดี ไม่ให้ถูกแมลงกัด ให้นอนกางมุ้ง ไม่ให้เคลื่อนย้ายออกนอกพื้นที่สำหรับวัคซีนในการป้องกันโรค ในประเทศที่มีการระบาดของโรคนี้ มักจะใช้วัคซีนป้องกันโรคแต่ถ้าประเทศไหนที่ยังไม่มีโรค ไม่ควรนำวัคซีนมาใช้ เพราะจะเป็นการเอาเชื้อโรคมาเติมให้ม้าสุดท้าย ผศ.น.สพ.ดร.คงศักดิ์ ยืนยันว่า กาฬโรคแอฟริกาในม้านี้ เป็นเชื้อไวรัส ติดเฉพาะในสัตว์เท่านั้นไม่เหมือนเชื้อกาฬโรคในมนุษย์ ที่เกิดจากเชื้อแบคทีเรีย ไม่มีความเกี่ยวข้องกันแต่อย่างใด.ไชยรัตน์ ส้มฉุน
โรคระบาดกาฬโรคแอฟริกาในม้า หรือ African Horse Sickness (AHS) ทำเอาคนไทยตกอกตกใจไปทั่ว เพราะในช่วงเวลาเพียงไม่กี่วัน ทำให้ม้าแข่งป่วยตายไปเป็นร้อยตัว
ม้าตาย,กาฬโรคแอฟริกาในม้า,กาฬโรคแอฟริกา,African Horse Sickness,โรคกาฬโรคแอฟริกาในม้า,ม้าแข่ง,ม้าแข่งตาย,เกษตร